作者:無名氏
標題:六州
內容:皇撫極，明德貫乾坤。信星列，卿雲爛，輝亙紫微垣。思報貺、明詔祠宮，練時搜曠典，紫畤觚壇，昭孝德、親御和鑾。振鷺玉珊珊。精純謁款，膋蕭爌煬。黃流湛澹，百末布生蘭。扣天閽，延飛駕，相彷佛，降雲端。神光集，嘉響應，靄靄萬衣冠。竣熙事清曉輕寒。恣榮觀。華衣霧縠般般。乾坤並貺慶君歡。翹首聖恩寬。遵皇極，沛天澤，靈心懌，龜鼎永尊安。